Crocidae er middelsstore (forvingens lengde 7–15 mm), spinkle nettvinger med svært forlengede bakvinger. De ligner på Nemopteridae, og ble også inntil nylig regnet til denne familien. De skiller seg fra nemopteridene ved at forvingene er smalere med et grovere årenett, ved at bakvingene er enda lengre og smalere (trådsmale), og ved larvenes svært forlengede hals. I tillegg er eggenes struktur ganske ulik.